1999-2000-YILLARDA XUSUSIYLAShTIRIShNI ChUQURLAShTIRISh VA DAVLAT MULKINI SOTIShDAN DAVLAT BUDJETIGA MABLAGʻLAR TUShIShINI KOʻPAYTIRISh ChORA-TADBIRLARI TOʻGʻRISIDA
(resolution, 2021-02-22)

Xususiylashtirish koʻlamlarini chuqurlashtirish va kengaytirish, davlat mulkini sotishdan davlat budjetiga mablagʻlar tushishini koʻpaytirish, qimmatli qogʻozlar bozorini yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 1998-yil 6-avgustdagi F-880-son farmoyishi bilan tashkil etilgan Hukumat komissiyasi tomonidan taqdim etilgan: Xususiylashtiriladigan korxonalarni va davlat mulki negizida tashkil etilgan aksiyadorlik jamiyatlari aksiyalarini sotish boʻyicha davlat tender komissiyasi toʻgʻrisidagi nizom 1-ilovaga muvofiq; 1999-2000-yillarda davlat tasarrufidan chiqariladigan va xususiylashtiriladigan korxonalar roʻyxati 2-ilovaga* muvofiq tasdiqlansin. 2. Maʼlumot va amal qilish uchun qabul qilinsinki, davlat mulkini davlat tasarrufidan chiqarish va xususiylashtirishdan tushadigan mablagʻlar Vazirlar Mahkamasining “Davlat mulkini davlat tasarrufidan chiqarish, xususiylashtirishdan tushgan mablagʻlarni hisobga olish, taqsimlash va ulardan foydalanishni nazorat qilish tartibini tasdiqlash toʻgʻrisida” 1998-yil 22-avgustdagi 362-son qaroriga muvofiq taqsimlanadi. 3. Quyidagilarga: Oʻzbekiston Respublikasi Davlat mulki qoʻmitasi, Moliya vazirligi, vazirliklar, idoralar, konsernlar, kompaniyalar, korporatsiyalar va uyushmalarning 1999-2000-yillarda davlat tasarrufidan chiqariladigan korxonalarning aksiyalarini sotishdan tushumlar prognozlari boʻyicha takliflariga 3-ilovaga* muvofiq hamda davlatga tegishli aksiyalar ulushi boʻyicha dividendlar prognozlari boʻyicha takliflariga 4-ilovaga* muvofiq; Oʻzbekiston Respublikasi Moliya vazirligi va Davlat mulki qoʻmitasining davlat tasarrufidan chiqarish va xususiylashtirishdan kutilayotgan pul mablagʻlari tushumi prognozi toʻgʻrisidagi takliflariga 5-ilovaga* muvofiq rozilik berilsin. 4. 1999-2000-yillarda qimmatli qogʻozlar bozorining faoliyatini takomillashtirish, davlat mulkini xususiylashtirish jarayonlari samaradorligini oshirish boʻyicha tadbirlar 6-ilovaga* muvofiq maʼqullansin. 5. Belgilansinki, yangi xususiylashtirilayotgan korxonalar mol-mulkini baholash qiymati xalqaro standartlar talablarini va shakllanayotgan bozor narxlarini hisobga olgan holda milliy valyutada, uni baholash paytida Oʻzbekiston Respublikasi Markaziy banki tomonidan belgilangan kurs boʻyicha erkin almashtiriladigan valyutada qayd qilgan holda belgilanadi. 6. Oʻzbekiston Respublikasi Hukumatining 7 va 8-ilovalarga muvofiq ayrim qarorlari oʻz kuchini yoʻqotgan deb hisoblansin va ularga oʻzgartirishlar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V. A. Chjen, Vazirlar Mahkamasining tarmoq komplekslari rahbarlari va Oʻzbekiston Respublikasi Moliya vaziri R. S. Azimov zimmasiga yuklansin. 1. Vazirlar Mahkamasining “Mahalliy sanoat, aholiga maishiy xizmat koʻrsatish, davlat savdosi hamda umumiy ovqatlanish korxonalari va tashkilotlarini davlat tasarrufidan chiqarish va xususiylashtirishni tashkil etish chora-tadbirlari toʻgʻrisida” 1992-yil 23-sentabrdagi 443-son qarori 13-bandining uchinchi xatboshi. 2. Vazirlar Mahkamasining “Oʻzbekiston paxtani qayta ishlash va paxta mahsulotlarini sotish davlat-aksionerlik uyushmasi (“Oʻzdavpaxtasanoatsotish”) faoliyatini tashkil etish masalalari toʻgʻrisida” 1992-yil 10-noyabrdagi 517-son qarori 12-bandining ikkinchi xatboshi. 3. Vazirlar Mahkamasining “Oʻzbekiston yengil sanoat mollari ishlab chiqarish davlat uyushmasi (“Oʻzbekyengilsanoat”) boshqaruv tuzilmasini takomillashtirish hamda uning korxonalari va tashkilotlarini davlat tasarrufidan chiqarish va xususiylashtirish chora-tadbirlari toʻgʻrisida” 1992-yil 28-noyabrdagi 558-son qarori 5-bandining uchinchi xatboshi. 4. Vazirlar Mahkamasining “Mahalliy sanoat, aholiga maishiy xizmat koʻrsatish, davlat savdosi va umumiy ovqatlanish korxonalarini davlat tasarrufidan chiqarish va xususiylashtirishni jadallashtirish yuzasidan qoʻshimcha chora-tadbirlar toʻgʻrisida” 1993-yil 6-yanvardagi 3-son qarorining 2-bandi. 5. Vazirlar Mahkamasining “Oʻzbekiston avtomobil transporti (“Oʻzavtotrans”) davlat-aksionerlik korporatsiyasini tashkil etish va uning faoliyati masalalari” toʻgʻrisida 1993-yil 12-yanvardagi 21-son qarori 6-bandining toʻrtinchi xatboshi. 6. Vazirlar Mahkamasining “Oʻzbekmebel” Oʻzbekiston davlat-aksionerlik birlashmasini tashkil etish toʻgʻrisida” 1993-yil 25-yanvardagi 47-son qarori 7-bandining uchinchi xatboshi. 7. Vazirlar Mahkamasining “Oʻzbekiston avtomobil yoʻllari qurish va foydalanish (“Oʻzavtoyoʻl”) davlat-aksionerlik konsernini tashkil etish va uning faoliyati masalalari toʻgʻrisida” 1993-yil 5-fevraldagi 58-son qarori 8-bandining uchinchi xatboshi. 8. Vazirlar Mahkamasining “Oʻzbekiston davlat transport qurilishi korxonalari uyushmasi (“Oʻzbektransqurilish”) faoliyatini tashkil etish masalalari toʻgʻrisida” 1993-yil 8-fevraldagi 65-son qarori 4-bandining toʻrtinchi xatboshi. 9. Vazirlar Mahkamasining “Oʻzbekiston farmatsevtika (“Oʻzfarmsanoat”) davlat-aksionerlik konsernini tashkil etish va uning faoliyati masalalari toʻgʻrisida” 1993-yil 17-iyundagi 290-son qarori 4-bandining uchinchi xatboshi. 10. Vazirlar Mahkamasining “Oʻzdonmahsulot” davlat-aksionerlik korporatsiyasini tashkil etish va uning faoliyati masalalari toʻgʻrisida” 1994-yil 20-iyundagi 311-son qarori 4-bandining oltinchi xatboshi. 11. Vazirlar Mahkamasining “Oʻzbaliq” davlat-aksionerlik korporatsiyasini tashkil etish toʻgʻrisida” 1994-yil 18-avgustdagi 427-son qarori 6-bandining toʻrtinchi xatboshi. 12. Vazirlar Mahkamasining “V.P.Chkalov nomidagi Toshkent aviatsiya ishlab chiqarish birlashmasini aksionerlik jamiyatiga aylantirish toʻgʻrisida” 1996-yil 18-apreldagi 156-son qarori 6-bandining toʻrtinchi xatboshi. 13. Vazirlar Mahkamasining “Qishloq xoʻjaligi ishlab chiqarishiga agrokimyo xizmati koʻrsatishni takomillashtirish chora-tadbirlari toʻgʻrisida” 1996-yil 7-avgustdagi 274-son qarori 4-bandining uchinchi xatboshi. 14. Vazirlar Mahkamasining “Toshkent traktor zavodi” ishlab chiqarish birlashmasini aksiyalashtirish toʻgʻrisida” 1996-yil 19-sentabrdagi 327-son qarorining 7-bandi. 15. Vazirlar Mahkamasining “Savdo sohasida monopoliyadan chiqarishni chuqurlashtirish chora-tadbirlari toʻgʻrisida” 1997-yil 24-dekabrdagi 561-son qarori 3-bandining beshinchi xatboshi. 16. Vazirlar Mahkamasining “Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasi tuzilmasini takomillashtirish toʻgʻrisida” 1998-yil 27-martdagi 133-son qaroriga 3-ilovaning 5, 24, 25, 28-bandlari. 17. Vazirlar Mahkamasining “Oʻzqishloqxoʻjalikmash-xolding” xolding kompaniyasini tashkil etish toʻgʻrisida” 1996-yil 31-yanvardagi 45-son qarori 8-bandining ikkinchi xatboshi. 18. Vazirlar Mahkamasining “Respublika meva-sabzavot xoʻjaligida monopoliyadan chiqarish va ixtisoslashtirishni chuqurlashtirish chora-tadbirlari toʻgʻrisida” 1997-yil 18-iyuldagi 363-son qaroriga 6-ilovaning 8-boʻlimi. 19. Vazirlar Mahkamasining “Sabzavot va mevalardan bolalar taomlari ishlab chiqarishni tashkil etish toʻgʻrisida” 1997-yil 7-yanvardagi 4-son qaroriga 1-ilova. 1. Oʻzbekiston Respublikasi Vazirlar Mahkamasining “Oziqovqat-sanoat” qandolatchilik, choy va pivo-alkogolsiz ichimliklar sanoati korxonalari uyushmasini tashkil etish va uning faoliyati toʻgʻrisida” 1994-yil 26-sentabrdagi 483-son qarori 5-bandining ikkinchi xatboshidagi “shuningdek, ushbu aksiyalar boʻyicha dividendlarning bir qismini shartnoma asosida unga bersin” soʻzlari chiqarib tashlansin. 2. Vazirlar Mahkamasining “Oʻzavtosanoat” Oʻzbekiston avtomobilsozlik korxonalari uyushmasini tashkil etish va uning faoliyati masalalari toʻgʻrisida” 1994-yil 17-martdagi 143-son qarori 4-bandining ikkinchi xatboshidagi “shuningdek, davlatga tegishli aksiyalar boʻyicha dividendlarning bir qismini shartnomaviy asosda uyushmaga oʻtkazsin” soʻzlari chiqarib tashlansin. 3. Vazirlar Mahkamasining “Oʻzeltexsanoat” Oʻzbekiston radioelektronika, elektrotexnika va asbobsozlik sanoati korxonalari uyushmasini tashkil etish va uning faoliyati masalalari toʻgʻrisida” 1994-yil 17-martdagi 144-son qarori 4-bandining ikkinchi xatboshidagi “shuningdek, davlatga tegishli aksiyalar boʻyicha dividendlarning bir qismini shartnomaviy asosda uyushmaga oʻtkazsin” soʻzlari chiqarib tashlansin. 4. Vazirlar Mahkamasining “Oʻzbekiston mashinasozlik korxonalari uyushmasi (“Oʻzmashsanoat”)ni tashkil etish va uning faoliyati masalalari toʻgʻrisida” 1994-yil 19-martdagi 147-son qarori 4-bandining ikkinchi xatboshidagi “shuningdek, davlatga tegishli aksiyalar boʻyicha dividendlarning bir qismini shartnomaviy asosda uyushmaga oʻtkazsin” soʻzlari chiqarib tashlansin. 5. Vazirlar Mahkamasining “Oʻzbekiston kimyo sanoati korxonalari (“Oʻzkimyosanoat”) uyushmasini tashkil etish va uning faoliyati masalalari toʻgʻrisida” 1994-yil 19-martdagi 149-son qarori 4-bandining ikkinchi xatboshidagi “shuningdek, davlatga tegishli aksiyalar boʻyicha dividendlarning bir qismini shartnomaviy asosda uyushmaga oʻtkazsin” soʻzlari chiqarib tashlansin. 7. Vazirlar Mahkamasining “Yogʻmoytamakisanoat” yogʻ-moy va tamaki sanoati korxonalari uyushmasini tashkil etish va uning faoliyati toʻgʻrisida” 1994-yil 26-sentabrdagi 482-son qarori 5-bandining ikkinchi xatboshidagi “shuningdek, ushbu aksiyalar boʻyicha dividendlarning bir qismini shartnoma asosida unga bersin” soʻzlari chiqarib tashlansin. 9. Vazirlar Mahkamasining “Sabzavot va mevalardan bolalar taomlari ishlab chiqarishni tashkil etish toʻgʻrisida” 1997-yil 7-yanvardagi 4-son qarorining 1-bandidagi “1-ilovaga muvofiq ustav jamgʻarmasi tuzilmasi boʻlgan” soʻzlari chiqarib tashlansin. 2-ilova tegishli ravishda 1-ilova deb hisoblansin.